Angkatan Airborne Rusia itu apa sih? Jelaskan dalam bahasa melayu ya

Angkatan Airborne Rusia atau VDV (dari "Vozdushno-desantnye voyska Rossii", Bahasa Rusia: Воздушно-десантные войска России, ВДВ; Air-landing Forces) adalah cabang tentera dalam Angkatan Tentera Rusia. Mula-mula dibentuk sebelum Perang Dunia II, pasukan ini menjalankan dua operasi payung terjun yang penting dan beberapa terjunan kecil semasa peperangan dan selama bertahun-tahun selepas 1945 adalah pasukan airborne terbesar didunia. Pasukan ini berpecah selepas pembubaran Kesatuan Soviet, kehilangan divisyen-divisyennya ke Belarus dan Ukraine, dan dikecilkan saiznya.

Pasukan airborne Rusia secara tradisinya memakai beret biru langit dan telnyashka berjalur biru putih dan dipanggil "desant" (Bahasa Rusia: Десант) dari perkataan Perancis "Descente".

Pasukan airborne Rusia terkenal dengan mobiliti mereka, dengan menggunakan sejumlah besar kenderaan yang direka khusus untuk pengangkutan airborne, oleh itu, mereka di mekanis sepenuhnya dan secara tradisi mempunyai pelengkap senjata berat yang paling besar daripada kebanyakan pasukan airborne semasa.